苏轼
和李太白（并叙〔四库原收有太白全诗，今删
李太白有《浔阳紫极宫感秋》诗，紫极宫，今天庆观也。
道士胡洞微以石本示余，盖其师卓玘之所刻。
玘有道术，节义过人，今亡矣。
太白诗云：“四十九年非，一往不可复。
”今予亦四十九，感之，次其韵。
玉芝一名琼田草，洞微种之七八年矣，云更数年可食，许以遗余。
故并记之。
寄卧虚寂堂，月明浸疏竹。
泠然洗我心，欲饮不可掬。
流光发永叹，自昔非予独。
行年四十九，还此北窗宿。
缅怀卓道人，白首寓医卜。
谪仙固远矣，此士亦难复。
世道如弈棋，变化不容覆。
惟应玉芝老，待得蟠桃熟。
次韵道潜留别为闻庐岳多真隐，故就高人断宿攀。
已喜禅心无别语，尚嫌剃发有诗斑。
异同更莫疑三语，物我终当付八还。
到后与君开北户，举头三十六青山。